laion/Wikipedia-Exotic huggingface dataset:
קרום רירי

המונח "רירית" מפנה לכאן. אם הכוונה למשמעות אחרת, ראו רירית (פירושונים). קרום רירי (או רקמה רירית, ובקיצור: רירית; בלטינית: Tunica mucosa ובקיצור Mucosa, מוקוזה) הוא רקמה דקה וורודה המצפה חללים ומשטחים באיברים שונים בגופם של היונקים, דוגמת איברי מערכות העיכול, הנשימה, הרבייה והשתן. הקרום הרירי מפריש ריר. הרירית עשירה בכלי דם ומורכבת משכבה חיצונית של תאי אפיתל, בתוכה נמצאות בלוטות הריר, ושכבה פנימית המכילה שכבות של רקמת חיבור ושרירים. הרירית מצפה את שטח הפנים הפנימי של איברים שונים בגוף. כמו כן היא המשכה של רקמת עור הגוף באזור שסביב פתחים אל החוץ כמו עיניים, נחיריים, עפעפיים, שפתיים, פנים שטחי הפה והאף, פנים האזניים, פתחי איברי המין ופי הטבעת. הרירית מגנה על הגוף מנזקיהם של מבנים אנטיגניים דוגמת מיקרואורגניזמים פתוגניים, שחודרים לגוף דרך אזור שיש בו רירית, הרירית מזהה אותם ומנתבת אותם אל מחוץ לגוף. בכך, הרירית מהווה גורם מרכזי במערכת החיסון, ונחקרו דרכים לשיפור מערכת ההגנה שבתוך הרירית באמצעות חיידקים פרוביוטיים. הרירית מצפה את העין, העפעפיים, חלל הפה, חללי וגתות האף, דרכי הנשימה (ריאות), מערכת העיכול, מערכת הרבייה (נרתיק, רחם ופין) ודרכי מערכת השתן (שלפוחית השתן). עם הריריות השונות נמנות: רירית הפה רירית האף רירית הוושט רירית הסימפונות רירית המעי רירית הקיבה רירית הרחם רירית הפין כאשר חום הגוף עולה, הרקמה הרירית מתחילה בהפרשת יתר של ריר, המתבטאת בהפרשה של ליחה עודפת, שגלויה בעיקר בדרכי הנשימה. התרחבות כלי הדם המזינים את הרקמה הרירית, מתרחשת בגלל חום הגוף המרוכז באופן טבעי בחלק העליון של הגוף. התרחבות זו מגבירה זרימת נוזלים מכלי הדם אל הרירית, והם הופכים, בעזרת החום הרב, לליחה סמיכה וצמיגה המצטברת בחלק העליון של מערכת הנשימה (פה, אף ו-וושט) וגורמת לחסימות. חלק גדול ממחלות הילדים הנפוצות בעידן המודרני דוגמת דלקות אוזניים ובעיות נשימה, מאופיין בהפרשת יתר של הרירית. באוזן, נחסמת על ידי הליחה צינורית המובילה מהאוזן התיכונה אל הפה והאוזן התיכונה הופכת לחלל אטום שבו מתפתחים חיידקים ונגיפים. במערכת הנשימה, התנפחות הרירית גורמת להיצרות דרכי הנשימה, וכן, הליחה המצטברת בריריות דרכי הנשימה גורמת להתפתחות דלקות. מחלות בקרום ריריר יכולים לגרום לתסמונת איבוד חלבונים אנטרופטי. מדיה וקבצים בנושא קרום רירי בוויקישיתוף קרום רירי, באתר אנציקלופדיה בריטניקה (באנגלית) קרום רירי (רירית, מוקוזה), באתר "אינפומד" הדוקטורים רחל מינץ, סמדר רייספלד ויעל קשתן, רירית, באתר המרכז לטכנולוגיה חינוכית על פי מרכזיותו של ה- LIV בטיפול בילדים, נספחון 2, באתר "ellacenter"; ראו גם בערך רירית האף. כל הפסקה על פי מרכזיותו של ה- LIV בטיפול בילדים, נספחון 2, באתר "ellacenter" הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בן-סחלב צריפי

בן-סחלב צריפי (שם מדעי: Anacamptis pyramidalis) הוא המין בסוג בן-סחלב הנפוץ ממערב אירופה, באזור הים התיכון, ומזרחה עד איראן. זהו המין היחיד בסוג בן סחלב הצומח בארץ ישראל. הוא גדל על מגוון קרקעות בחבל הים-תיכוני, ופורח יחסית מאוחר לסחלבים - בחודשים אפריל-מאי. נפוץ למדי. הפרח גדל בארץ ישראל מהרי יהודה ועד לחרמון. התפרחת שיבולת חרוטית צפופה רבת-פרחים (20–50) הדומה לפירמידה ומכאן שמו הלטיני. מואבק על ידי פרפרים ועשים, הבאים למוץ צוף מתוך הדורבן. תצפיות בהאבקת בן-סחלב נעשו בידי צ'ארלס דרווין במאה ה-19. במחקריו התברר שלפרח יש צוף בתוך הדרבן, בניגוד לרוב הסחלבים האחרים שהם חסרי צוף. דומה מעט לסחלב שלוש השיניים בכך שגם לו שפית המחולקת לשלוש אונות. בארץ ישראל נמצאו הכלאות שלו ושל סחלב שלוש השיניים – מקרה יחיד של הכלאה בין שני סוגים שונים של סחלבים. מדיה וקבצים בנושא בן-סחלב צריפי בוויקישיתוף בן-סחלב צריפי, באתר NCBI (באנגלית) בן-סחלב צריפי, בבסיס הנתונים ARKive (באנגלית) בן-סחלב צריפי, באתר האנציקלופדיה של החיים (באנגלית) בן-סחלב צריפי, באתר צמח השדה בן-סחלב צריפי, באתר צמחיית ישראל וסביבתה בן-סחלב צריפי, באתר Tropicos (באנגלית) בן-סחלב צריפי, באתר GBIF (באנגלית) בן-סחלב צריפי, באתר The Plant List (באנגלית) בן-סחלב צריפי, באתר IPNI (באנגלית) בן-סחלב צריפי, בבלוג של עננת
דבורנית צהובה

דבורנית צהובה (שם מדעי: Ophrys lutea) היא גאופיט בעל פקעת ממשפחת הסחלביים. מופיעה בכל החבל ההררי הים תיכוני. בארץ ישראל צומח תת-המין Ophrys lutea galilaea הצומח רק בארץ, בסוריה ובלבנון. על השפית שרטוט חום דמוי אגרטל עם צוואר דק, מוקף בשוליים קרחים ירוקים-צהובים. אורך עמוד התפרחת 7-30 ס"מ, מספר הפרחים 2-12. הפרח חסר דורבן. זמן הפריחה הוא מפברואר עד אפריל. דבורנית צהובה יוצרת בני כלאיים עם דבורנית דינסמור. מדיה וקבצים בנושא דבורנית צהובה בוויקישיתוף דבורנית צהובה, באתר NCBI (באנגלית) דבורנית צהובה, בבסיס הנתונים ARKive (באנגלית) דבורנית צהובה, באתר האנציקלופדיה של החיים (באנגלית) דבורנית צהובה, באתר צמח השדה דבורנית צהובה, באתר צמחיית ישראל וסביבתה דבורנית צהובה, באתר GBIF (באנגלית) דבורנית צהובה, באתר The Plant List (באנגלית) דבורנית צהובה, באתר IPNI (באנגלית)
מזכירות ביטחון הציבור המקסיקנית

מזכירות ביטחון הציבור של מקסיקו (בספרדית: Secretaría de Seguridad Pública, בראשי תיבות SSP) הייתה המשרד הממשלתי במקסיקו האחראי על ביטחון פנים במדינה. המחלקה הוקמה ב-2000 כמחלקת קבינט שבראשה עמד מזכיר שהיה למעשה השר לביטחון פנים. בשנת 2013 המזכירות פורקה והוחלפה בארגון בשם הוועדה הלאומית לביטחון, שאורגנה מחדש וכיום נקרא בשם מזכירות הביטחון והגנת האזרח. המחלקה הייתה אחראית לסדר הציבורי ואבטחת זכויות האזרח ושיתפה פעולה עם פרקליטות הרפובליקה (התובע הכללי המקסיקני) במניעת פשיעה, בנוסף הייתה אחראית לפיתוח מדיניות ביטחון הציבור של הממשל הפדרלי וניהול מערך הכליאה הפדרלי של מקסיקו. המזכירות פעלה בצמוד למועצה הלאומית לביטחון הציבור והייתה אחראית לניהול ופיקוח על המשטרה הפדרלית של מקסיקו. תת מזכירות לאסטרטגיה ומודיעין משטרתי (Subsecretaría de Estrategia e Inteligencia Policial) תת מזכירות למניעה וזכויות אדם (Subsecretaría de Prevención, Vinculación y Derechos Humanos) תת מזכירות למערכת משטרת הכליאה (Subsecretaría del Sistema Penitenciario Federal) תת מזכירות להערכה ופיתוח מוסדי (Subsecretaría de Evaluación y Desarrollo Institucional) תיאום כללי של ענייני משפט (Coordinación General de Asuntos Jurídicos) המינהל הכללי לתקשורת חברתית (Dirección General de Comunicación Social) המינהל הכללי לעניינים בינלאומיים (Dirección General de Asuntos Internacionales) המינהל הכללי לפיתוח ותיאום משטרות המדינה והמשטרות העירוניות (Dirección General de Coordinación y Desarrollo de Policías Estatales y Municipales) המינהל הכללי לביטחון הפרט (Dirección General de Seguridad Privada) המינהל הכללי למניעת הפשיעה (Dirección General de Prevención del Delito) המינהל הכללי לזכויות אדם (Dirección General de Derechos Humanos) המינהל הכללי לתקן ופיתוח מתקני כליאה (Dirección General de Normatividad y Desarrollo Penitenciario) המינהל הכללי להעברת וביטחון האסירים (Dirección General de Traslado de Reos y Seguridad Penitenciaria) המשטרה הפדרלית של מקסיקו מזכירות הביצוע של המערכת הלאומית לביטחון הציבור (Secretariado Ejecutivo del Sistema Nacional de Seguridad Pública) מניעה ושיקום חברתי (Prevención y Readaptación Social) מועצת הקטינים (Consejo de Menores) בתקופת ממשל ויסנטה פוקס (2000-2006) אלחנדרו גרטץ מאנרו (2000-2004) רמון מרטין הוארטה (2004-2005) אדוארדו מדינה מורה (2005-2006) בתקופת ממשל פליפה קלדרון הינוחוסה 2006–2012 חנארו גרסיה לונה (2006-2012) בתקופת ממשל אנריקה פניה נייטו (2012-10 2013) מנואל מונדראגון יקאלב (2012–2013) אתר האינטרנט הרשמי של מזכירות ביטחון הציבור המקסיקנית
אצטדיון RCDE

אצטדיון RCDE (ראשי תיבות של שם המועדון: Reial Club Deportiu Espanyol), הידוע גם בשמו הראשון אצטדיון קורנליה-לה פראט, הוא אצטדיון כדורגל הממוקם בין קורנליה ולה פראט דה לוברגאט בפרברי העיר ברצלונה שבספרד. האצטדיון מכיל 40,000 מקומות ישיבה ומשמש כמגרשה הביתי של אספניול מהלה ליגה, והוא העשירי בגודלו בספרד. האצטדיון, אשר בנייתו החלה בשנת 2003, נבנה במטרה להחליף את האצטדיון האולימפי לואיס קומפאניס, אשר שימש כמגרשה הביתי הקודם של אספניול. ב-2 באוגוסט 2009, נחנך האצטדיון במשחק ידידות בין אספניול לקבוצת ליברפול האנגלית, והסתיים בניצחון 3-0 לטובת אספניול. אתר האינטרנט הרשמי של אצטדיון RCDE מדיה וקבצים בנושא אסטדי קורנליה-לה פראט בוויקישיתוף אסטדי קורנליה-לה פראט (אורכב 01.06.2010 בארכיון Wayback Machine) באתר stadionwelt (בגרמנית) "Instalaciones - RCDE Stadium" (בספרדית). אספניול. נבדק ב-25 בספטמבר 2020. {{cite web}}: (עזרה)
הנער

הנער (באנגלית: The Kid) הוא סרט ראינוע מסוג קומדיה דרמטית של צ'ארלי צ'פלין שיצא בשנת 1921, ובו מוצג ג'קי קוגן כבנו המאומץ. הסרט זכה להצלחה רבה, והיה הסרט השני הרווחי ביותר באותה השנה, אחרי "ארבעת פרשי האפוקליפסה". הסרט משלב אלמנטים מלודרמטיים וקומיים, וכן ביקורת על הממסד. "הנער" נחשב לסרטו הראשון של צ'פלין שאיננו סרט קצר. עלילת הסרט מציגה את הנווד (צ'ארלי צ'פלין), אשר מוצא ילד (ג'קי קוגן) שננטש בסמטה ברחוב על ידי אמו ומחליט לטפל בו ולאמץ אותו. כאשר הילד מתבגר, הוא הופך ליד ימינו למעשי גזל ושוד קטנים לצורך הישרדות: הנווד מלמד את הילד כיצד לנפץ חלונות, על מנת שיבוא כזגג לתקן אותם. כאשר הילד חולה מגיע רופא לבקרו, ומגלה שהנווד אינו אביו, וייתכן שחושב שהילד מוזנח. הרופא קורא לרשויות הרווחה, ואלה באים לקחת את הילד, בניגוד לרצון הילד ואביו. בסופו של דבר, האם מגלה את זהות הילד, ובסוף הסרט לאחר מספר תלאות, היא, הילד והנווד נפגשים יחד בביתה. מדיה וקבצים בנושא הנער בוויקישיתוף "הנער", במסד הנתונים הקולנועיים IMDb (באנגלית) "הנער", באתר נטפליקס "הנער", באתר AllMovie (באנגלית) "הנער", באתר Rotten Tomatoes (באנגלית) "הנער", במסד הנתונים הקולנועיים KinoPoisk (ברוסית) הנער, באתר אנציקלופדיה בריטניקה (באנגלית) "הנער", לצפייה מקוונת באתר Blip.tv פיטר טונגט The Wall Street Journal, ‏סרט המופת של צ'רלי צ'פלין: שילוב מושלם בין קומדיה לטרגדיה, באתר גלובס, 27 באוקטובר 2022 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
לינץ' (פירושונים)

האם התכוונתם ל... לינץ' – הוצאה להורג על ידי ההמון ללא משפט מריל לינץ' – תאגיד לשירותים פיננסים ובנק השקעות אמריקאי אישים ששם משפחתם לינץ': אלייזה לינץ' – פילגשו של רודן פרגוואי פרנסיסקו סולנו לופז ג'ון לינץ' – שחקן אירי ג'ק לינץ' – מדינאי אירי, ראש ממשלת אירלנד לשעבר דייוויד לינץ' – במאי קולנוע אמריקאי ויליאם פרנסיס לינץ' – חוקר ים המלח אמריקאי בן המאה ה-19 לורטה לינץ' – משפטנית אמריקאית מאט לינץ – שחקן אמריקאי מייק לינץ' – יזם טכנולוגיה בריטי סוזן לינץ' – שחקנית אירית פיטר לינץ' – מנהל השקעות אמריקאי קאלם לינץ' – שחקן אנגלי קן לינץ' (אנ') – שחקן אמריקאי רוס לינץ' שחקן אמריקאי וחבר בלהקת R5 לינץ (פירושונים)
אומייה אבו חנא

אומייה אבו חנא (בערבית: أمية أبو حنا, נולדה ב-17 במרץ 1961 בחיפה) היא עיתונאית וסופרת פלסטינית נוצרית, החיה ופועלת בפינלנד משנת 1981. אבו חנא נולדה למשפחה נוצרית בחיפה, בתו של המחנך, המשורר והסופר חנא אבו חנא. למדה בבית ספר קתולי ובתיכון האורתודוקסי הערבי. היא למדה באוניברסיטת חיפה פסיכולוגיה ואנגלית לתואר ראשון. בתקופת לימודיה, הכירה בישראל צלם עיתונות מפינלנד, לו נישאה, ונסעה עימו לפינלנד. ובשנת 1991 סיימה תואר שני באומנות מבית הספר האוניברסיטאי אלטו לאמנויות, עיצוב ואדריכלות (אנ') בפינלנד. שימשה כראש המחלקה לעיתונאות אודיו-ויזואלית בסטדיה הפוליטכנית של הלסינקי (אנ') וכמתאמת לענייני רב-תרבותיות במחלקת המחקר של הגלריה הלאומית של פינלנד (אנ'). היא בעלת טור ב"הלסינגין סנומט" (אנ'), העיתון הגדול ביותר בפינלנד, ובעבר הייתה מגישת חדשות בערוץ TV2 הפיני. היא הייתה חברה במועצת העיר של הלסינקי מטעם המפלגה הירוקה של פינלנד ומועמדת לפרלמנט. היא אם לבת מאומצת מאפריקה. בין 2004 ל-2009 הייתה חברה במועצות האומנות של פינלנד. כמו כן הייתה יועצת הגיוון התרבותי של הגלריה הלאומית של פינלנד שכוללת שלושה מוזיאונים. ספרה הראשון פורסם ב-2003. אבו חנא משמש כפובליציסטית ומופיע רבות בתקשורת בדיונים על נושאים של אתיקה, זהות וגלובליזציה. ספריה בפינית הם ספרי עיון וסיפורת. לאחר 30 שנה בפינלנד, עברה אבו חנה לאמסטרדם בסוף 2010, שם הייתה שותפה להקמת עמותת 'Rethink Amsterdam'. לפני עבודתה ב-Rethink, היא הייתה היועצת בהולנד של המכון התרבות הפיני ויועצת בכירה ל'מרכז לפעילויות מורשת בינלאומית' בליידן. אבו חנא גם משמשת כיועצת וסוכנת של כמה הוגי דעות ואמנים ערבים. בנוסף לשפת האם שלה ערבית, היא שולטת בעברית, אנגלית ופינית ומעט הולנדית. אבו חנא זכתה במגוון פרסים, ביניהם: פרס בונניאר לעיתונאות, לחידוש העיתונאי המוצלח ביותר, 2002 פרס משרד החינוך הפיני, 2003 פינית השנה, 2004 פרס קריסטיינאית השנה ממכון קריסטינה של אוניברסיטת הלסנקי, 2004 פרס לארין פאראסקה, אגודת נשות קלוואלה, 2008 אתר הבית של אומייה אומייה אבו חנא, במסד הנתונים הקולנועיים IMDb (באנגלית) אומייה אבו חנא, ברשת החברתית פייסבוק אומייה אבו חנא, ברשת החברתית אינסטגרם חגית הורנשטיין, "הוא היה עץ הזית של המשוררים", באתר כלבו – חיפה והצפון, 5 במרץ 2022 דוד זוהר, צעירה ערביה מחיפה תרוץ בבחירות לפרלמנט בפינלנד, מעריב, 13 בינואר 1991 Model Role Details - Umayya Abu-Hanna, באתר All 4 Palestine
עבד אל-קאדר גזאל

עבד אל-קאדר גזאל (בערבית: عبد القادر غزال; בצרפתית: Abdelkader Ghezzal; נולד ב-5 בדצמבר 1984) הוא כדורגלן עבר אלג'יראי ששיחק בעמדת החלוץ. גזאל נולד בדסאן-שרפיו בחבל רון-אלפ שבצרפת להורים ממוצא אלג'יראי. הוא החל את דרכו ככדורגלן בוו אן-ולון, ובגיל 14 עבר לשחק במדי קבוצת הנוער של אולימפיק ליון. בעונת 2004/2005 עבר לשחק במועדון סן פרי, באחת הליגות הנמוכות בצרפת, ולאחר עונה אחת עבר לקרוטונה האיטלקית. במהלך 2006 הושאל לקבוצות ביילזה ופרו ססטו, ובסופו של דבר שב לקרוטונה. בעונת 2007/2008 הבקיע 20 שערים במדי הקבוצה, וסייע לה להעפיל לליגה השנייה באיטליה. בסוף אותה עונה חתם בגנואה מהליגה הראשונה, ששאפה להשאילו לקבוצה מהליגה השנייה, אך בסופו של דבר עבר לסיינה, כאשר שתי הקבוצות חולקות בבעלות על כרטיס השחקן שלו. בשנת 2010 עבר לקבוצת בארי ושיחק 3 שנים. בתקופה זו הושאל לקבוצות צ'זנה ולבאנטה. בשנת 2013 עבר לקבוצת פארמה והושאל לקבוצת לטינה קלצ'ו מהליגה האיטלקית השנייה. בדצמבר 2015 עבר לקבוצת קומו, גם כן מהליגה השנייה. בנובמבר 2008 זומן גזאל לראשונה לנבחרת אלג'יריה, וערך את הבכורה שלו במשחק ידידות מול נבחרת מאלי. את השער הראשון הבקיע בפברואר 2009 במשחק ידידות מול נבחרת בנין, ובמהלך מוקדמות מונדיאל 2010 הבקיע שני שערים נוספים, במשחקים מול נבחרות מצרים ורואנדה. במונדיאל עצמו נכנס כמחליף במשחק הראשון של הנבחרת, מול נבחרת סלובניה, אך הורחק תוך 15 דקות, לאחר שקיבל כרטיס צהוב שני. מדיה וקבצים בנושא עבד אל-קאדר גזאל בוויקישיתוף עבד אל-קאדר גזאל, ברשת החברתית אינסטגרם עבד אל-קאדר גזאל, באתר Transfermarkt עבד אל-קאדר גזאל, באתר Soccerway עבד אל-קאדר גזאל, באתר WorldFootball.net עבד אל-קאדר גזאל, באתר National Football Teams עבד אל-קאדר גזאל, באתר FootballDatabase.eu
ז'אן-איפוליט פלנדרן

ז'אן-איפוליט פְלַנְדְרָן (בצרפתית: Jean-Hippolyte Flandrin;‏ 23 במרץ 1809 – 21 במרץ 1864) היה צייר צרפתי בן המאה ה-19. ציורו המפורסם "צעיר עירום יושב על שפת הים" משנת 1855 מוצג במוזיאון הלובר. ז'אן-איפוליט פלנדרן היה השני מבין שלושה בנים. אחיו הגדול, אוגוסטו, התקדם בעולם האקדמיה, בילה את חייו כפרופסור בליון, ונפטר בגיל צעיר. אחיו הצעיר, פול, היה צייר של דיוקנאות ושל ציורי דת. מגיל צעיר הראה פלנדרן עניין בציור; למרות דרישת הוריו שיהפוך לאיש עסקים, העדיף לצייר. שני האחים התגוררו ביחד, ולמדו אמנות תחת חסותו של הצייר לואי אֶרסון (Louis Hersent). בשנת 1829 עברו שני האחים לפריז. פלנדרן התחבר לצייר ז'אן-אוגוסט-דומיניק אנגר, שהיווה עבורו ועבור אחיו יותר מאשר מורה לציור, והיה חבר לחיים. בתחילת דרכו נאלץ פלנדרן לשרוד כאמן עני, אולם בשנת 1832 זכה בפרס רומא, פרס שנתי שניתן על ידי האקדמיה לאמנות בפריז לתלמידים מצטיינים בתחומי האמנות. המלגה היוקרתית שנלוותה לפרס איפשרה לו לחיות בכבוד ולהתמקד בציור. זכייתו ב"פרס רומא" איפשרה לו ללמוד במשך חמש שנים ברומא, ליצור חלק מיצירותיו הגדולות, ולהתפרסם כצייר ידוע וכאיש בוהמה הן בפריס והן ברומא. יצירתו "Saint Clair guérissant tes aveugles", שיצר עבור ציור קיר בקתדרלת נאנט, זיכתה אותו בכבוד ובפרסים בתצוגה שהתקיימה בשנת 1855. יצירות אחרות שלו נמצאות עוד כיום במוזיאון לאמנות יפה בעיר ליון. עם שובו לפריז בשנת 1856 נבחר לאקדמיה לאמנויות יפות בפריז. כבעל מוניטין, החל פלנדרן לקבל מלגת קיום קבועה מן הכנסייה של סן סוורין, דבר שהבטיח לו תעסוקה רציפה וקיום למשך שארית חייו. הוא צייר מספר רב של דיוקנאות וציורים דקורטיביים, הנמצאים כיום במוזיאונים רבים ברחבי צרפת. אחד הדיוקנאות המפורסמים שצייר היה דיוקנו של נפוליאון השלישי משנת 1863. בריאותו הרופפת הוחמרה כנראה עקב חשיפה ממושכת לטחב בכנסיות בהן צייר. בשנת 1863 ביקר שוב באיטליה, שם מת מאבעבועות ברומא ב-21 במרץ 1864. פלנדרן לא נישא מעולם. למרות פרסומו הרב בימי חייו, הוא פחות מוכר כיום לציבור הרחב. הוא מוכר כיום בעיקר בזכות ציורו ההומוארוטי המפורסם, משנת 1855, שהיה סנסציוני לזמנו, "צעיר עירום יושב על שפת הים", המוצג במוזיאון הלובר. מדיה וקבצים בנושא ז'אן-איפוליט פלנדרן בוויקישיתוף ז'אן-איפוליט פלנדרן, באתר "Find a Grave" (באנגלית) ז'אן-איפוליט פלנדרן, באתר MusicBrainz (באנגלית) ז'אן-איפוליט פלנדרן, באתר Discogs (באנגלית)
Fisherman's Friend

Fisherman's Friend ("חברו של הדייג") הוא מותג של לכסניות מנטה המיוצרות בעיר פליטווד שבאנגליה. הסוכריות פותחו לראשונה על ידי רוקח צעיר בשם ג'יימס לופטהאוס (James Lofthouse) בשנת 1865 כדי להקל על בעיות נשימה מהן סבלו דייגים אשר עבדו בתנאים הקשים של איסלנד. תחילה נמכר המוצר בצורת סירופ אשר הכיל מנתול ושמן אקליפטוס, ולאחר מכן עבר לופטהאוס לייצרו כלכסניות, אותן היה קל יותר לאחסן ולהעביר ממקום למקום. כיום מגיע המוצר במגוון טעמים, בהם: אניס, הדרים, ענבי שועל, לימון, תפוח, מנתול, קינמון ודובדבן. מדיה וקבצים בנושא Fisherman's Friend בוויקישיתוף אתר האינטרנט הרשמי של Fisherman's Friend
פודיאטריה

פודיאטריה (באנגלית: Podiatry) הוא ענף רפואי המוקדש ללימוד, אבחון וטיפול בבעיות רפואיות של כף הרגל והקרסול. במדינות מסוימות נקרא המקצוע בשם כירופודיה (Chiropody) או פודולוגיה (Podology). הפודיאטור אינו ד"ר לרפואה, ובמדינות שונות רמות הכשרה שונות; בצרפת ובבריטניה ההכשרה היא תואר של 3 שנים, ובארצות הברית הפודיאטור הוא בעל תואר דוקטור לפודיאטריה. פודיאטורים מורשים בין היתר לבצע ניתוחים זעירים לציפורן חודרנית, בנוסף על טיפול חיצוני בכף הרגל, ופודיאטורים מנתחים מורשים לבצע גם ניתוחים מורכבים יותר בעצמות כף הרגל והקרסול. ניתן למצוא את מקצוע הפודיאטריה בארצות הברית, קנדה, אירלנד, בריטניה, מלטה, קפריסין, ספרד, דרום אפריקה, אוסטרליה וניו זילנד. בישראל אין מוסד לימודים המלמד את המקצוע, והעוסקים במקצוע בישראל למדו את המקצוע בחו"ל. המקצוע מוסדר בחוק הסדרת העיסוק במקצועות הבריאות. בישראל פועלות שתי אגודות של פודיאטורים מורשים: "העמותה הישראלית לפודיאטורים והכירופודיסטים" (העמותה נמחקה), ו"איגוד הפודיאטורים". עוזר רופא רוקח קליני רופא כללי פרמדיק חוק הסדרת העיסוק במקצועות הבריאות, התשס״ח–2008, ספר החוקים הפתוח, באתר ויקיטקסט תקנות הסדרת העיסוק במקצועות הבריאות (הוכחה בדבר פעולות של פודיאטר ופודיאטר מנתח לפי התוספת הראשונה לחוק), התשע״ח–2018, ספר החוקים הפתוח, באתר ויקיטקסט תקנות הסדרת העיסוק במקצועות הבריאות (עבודה בפיקוח במקצועות הפודיאטרייה והפודיאטרייה הניתוחית), התשע״ח–2018, ספר החוקים הפתוח, באתר ויקיטקסט פודיאטריה, באתר אנציקלופדיה בריטניקה (באנגלית) כל המידע על עמותת הפוידיאטורים והכירופודיסטים בישראל (ע"ר), באתר שירות בקליק משרד הבריאות, עוזר רופא, אתר משרד הבריאות, 2009 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
התובע הכללי של מקסיקו

משרד התובע הכללי המקסיקני הידוע יותר בשם הפרקליטות הכללית של הרפובליקה (בספרדית: Procuraduría General de la República, PGR) הוא אגף של הרשות המבצעת הפדרלית במקסיקו האחראית לחקירת פשעים פדרליים ותביעת מבצעיהם. התפקיד נוצר על פי החוקה המקסיקנית ב"חוק ארגון הפרקליטות הכללית של הרפובליקה" (Ley Orgánica de la Procuraduría General de la República) משנת 1900. למשרד מעמד של משרד ממשלתי. משרד התובע הכללי של מקסיקו מאורגן בתת-משרדים שונים, ביניהם: תת המשרד לעניינים בינלאומיים ומשפטיים תת המשרד לתהליכי פשיעה ופיקוח אזורי תת משרד לענייני הפשע המאורגן תת המשרד לענייני פשעים פדרליים תת המשרד לשירותי קהילה וזכויות האזרח המרכז הלאומי לתכנון, ניתוח ומידע למאבק בפשע (Centro Nacional de Planeación, Análisis e Información para el Combate a la Delincuencia, CENAPI) מחלקת תיאום שיטות חקירה (Coordinación de Métodos de Investigación). הוקמה ב-1 במרץ 2019 כגוף מבצעי וארגון גג לענייני חקירות פשיעה וכולל את תפקידי המשטרה הפדרלית המיניסטריאלית לשעבר, הסוכנות לחקירות פליליות שפורקה והוא גוף מומחים מרכזי לענייני חקירות פליליות במשרד התובע הכללי. הגוף קיבל לידיו גם את סמכויות מחלקת התיאום הכללי של שירותי המומחים והמרכז הארצי לתכנון, ניתוח ומידע למאבק בפשיעה. אתר האינטרנט הרשמי של התובע הכללי של מקסיקו https://www.elsoldemexico.com.mx/mexico/justicia/fgr-fusionara-la-aic-policia-ministerial-y-servicios-periciales-coordinacion-de-metodos-de-investigacion-3156327.html ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
אלכסנדר בורטניקוב

אלכסנדר ואסילייביץ' בורטניקוב (ברוסית: Александр Васильевич Бортников; נולד ב-15 בנובמבר 1951 בפרם) הוא איש שירותי הביטחון הרוסיים. מכהן כראש שירות הביטחון הפדרלי הרוסי, מאז מונה לתפקיד על ידי נשיא רוסיה דמיטרי מדבדב ב-12 במאי 2008. מכהן גם כראש הוועדה הלאומית למלחמה בטרור ויושב ראש מועצת ראשי גופי הביטחון והמודיעין של חבר המדינות העצמאיות. בשל תמיכתו במלחמת אוקראינה–רוסיה הוטלו עליו סנקציות אישיות במסגרת העיצומים הבינלאומיים שהטילו האיחוד האירופי, הממלכה המאוחדת, ארצות הברית, קנדה, שווייץ, אוסטריה, יפן, אוסטרליה, אוקראינה וניו זילנד. בשנת 1973 סיים לימודים במכון למהנדסי רכבות על שם אוברזצוב בלנינגרד. במשך כשנתיים עבד כמהנדס. ב-1975 השלים את לימודיו בבית הספר הגבוה של הקג"ב על שם דזרז'ינסקי במוסקבה. מ-1975 ואילך עסק במבצעי סיכול ריגול במחוז לנינגרד, ועד 2003 שימש כסגן ראש סניף שירות הביטחון הפדרלי בסנקט פטרבורג ומחוז לנינגרד. מ-1 ביולי 2003 עד 28 בפברואר 2004 כיהן כראש מינהל שירות הביטחון הפדרלי בסנקט פטרבורג ובמחוז לנינגרד. ב-2 במרץ 2004 עבר למוסקבה ומונה לסגן מנהל שירות הביטחון הפדרלי, וראש המחלקה לביטחון כלכלי של פ.ס.ב. מ-11 ביולי 2004 שימש כמנהל שירות הביטחון הכלכלי. ב-12 במאי 2008 מונה בורטניקוב לראש שירות הביטחון הפדרלי. במסגרת תפקידו כמנהל הארגון הוא מכהן גם כיו"ר הוועדה הלאומית ללוחמה בטרור. בשנת 2006 קודם לדרגת גנרל ארמייה - הדרגה הצבאית השנייה במעלה בצבא רוסיה. במהלך השירות קיבל מספר עיטורים. בנובמבר 2022 כהונתו הוארכה שוב למרות שהגיע לגיל 70, בכך הפך לראש שירות הביטחון המכהן הכי הרבה זמן בתפקיד בתולדות הפדרציה הרוסית. אתר האינטרנט הרשמי של אלכסנדר בורטניקוב מדיה וקבצים בנושא אלכסנדר בורטניקוב בוויקישיתוף הביוגרפיה של בורטניקוב באתר שירות הביטחון הפדרלי ביוגרפיה באתר לנטה-פדיה (ברוסית) אלכסנדר בורטניקוב, במסד הנתונים הקולנועיים IMDb (באנגלית)
דייפ

דִייֶפּ (בצרפתית: Dieppe) היא רשות מקומית השוכנת באזור קוט דא'לבאטר לחוף האטלנטי של צרפת, צפונית לרואן, במחוז סן-מריטים בצרפת. ב-1999 מנתה אוכלוסיית האזור האורבני של דייפ כ-81 אלף נפש. דייפ היא נמל לחוף תעלת למאנש, הידוע בשל צדפות המאכל (scallop) שבו, וכן בשל שירות המעבורת שהוא מקיים לנמל ניו הייבן שבמחוז סאסקס המזרחי באנגליה. לדייפ חוף חלוקי אבן פופולרי, וכן שתי כנסיות מן המאה ה-15. במלחמת העולם השנייה, בשנת 1942, הייתה דייפ זירת פשיטה כושלת של בעלות הברית, בניסיון לבחון תנאי נחיתה על חוף אטלנטי המוחזק בידי הנאצים. דייפ מתועדת לראשונה כיישוב דייגים קטן ב-1030, ושמה עולה שוב במהלך מלחמת מאה השנים עת עברה מיד ליד בין הצדדים היריבים. במהלך המאה ה-16 הייתה דייפ מרכז לקרטוגרפיה, ובמהלך המאה ה-17 הייתה אחד הנמלים העיקריים של צרפת. ב-1632 יצאו מדייפ שלוש מאות מהגרים צרפתים אל המושבה "צרפת החדשה" כיום במזרח קנדה. ב-1694 נהרסה העיירה בהפגזה של הבריטים וההולנדים. ב-1696 החלה בנייתה מחדש. בשנים שלאחר מכן הפכה לאתר נופש פופולרי לחוף הים, אליו הגיעו תיירים אנגלים. המלחין קמיל סן סנס נהג להעלות מיצירותיו בתיאטרון בדייפ. הפשיטה על דייפ במלחמת העולם השנייה הייתה קרב עקוב מדם, בו נחלו בעלות הברית תבוסה בניסיונן להחזיק בראש גשר על חוף דייפ ב-19 באוגוסט 1942. המטרה הייתה לאסוף ניסיון בנחיתה, מודיעין קרבי, ולגרור את הלופטוואפה לקרב. מטרות הפשיטה לא הושגו, והתוצאה הייתה אלפי נפגעים - הרוגים ושבויים, במיוחד מקרב הפושטים הקנדים. דייפ שוחררה מידי הנאצים ב-1 בספטמבר 1944 על ידי דיוויזיית הרגלים הקנדית השנייה. הטירה, "שאטו דה דייפ" ששרדה את הפגזת 1694 היא כיום מוזיאון המציג אוסף של פריטים ימיים, במיוחד תחריטי שנהב מהמאות ה-17 וה-18, ופריטים הקשורים בקמיל סן-סנס. ב"כיכר קנדה" שליד הטירה יש פארק ובו אנדרטה המציינת את היחסים בין דייפ לקנדה. מעט מדרום לעיר נמצא בית קברות צבאי שבו נקברו חלק מחללי הפשיטה עליה. לעיר תחנת רכבת, בה פועלים קווים סדירים לרואן ולפריז. כן פועל בה שירות מעבורת לאנגליה. בריטניה ברייטון, בריטניה קנדה ניו ברונזוויק, קנדה בריטניה גרימסבי, בריטניה אתר האינטרנט הרשמי של דייפ (בצרפתית) דייפ, באתר אנציקלופדיה בריטניקה (באנגלית) דיפה (צרפת), דף שער בספרייה הלאומית דייפ, ברשת החברתית פייסבוק דייפ, ברשת החברתית אקס (טוויטר) דייפ, ברשת החברתית אינסטגרם אתר מעבורות טרמנש, המפעילה את שירות המעבורות בדייפ תיירות בדייפ והסביבה (אורכב 25.05.2008 בארכיון Wayback Machine)